钦定古今图书集成/明伦汇编/官常典/第757卷 > 李佩玉 刘时宠〈父宗祀〉
## 钦定古今图书集成/明伦汇编/官常典/第757卷 > 李佩玉 刘时宠〈父宗祀〉

按《明外史李中正传》：“贼陷名城，有布衣以抗节显者，
嵩县李佩玉，御史兴元孙也。崇祯末，中州尽残，佩玉
结遗民捍乡井，与邻寨相掎角，往往尾贼后，夺其辎
重，贼惮之，不敢出其境。后大举围别寨，佩玉往救，力战而死，里人聚哭之。上蔡刘时宠有孝行。贼陷城，其
父宗祀以年老不能行，命之速避，遂自杀。时宠恸哭”，
刺杀一子三女，夫妇并自刭。其妹适归宁，亦从死。一
家死者八人。